[{"text_idx": "#000006", "text": "Daeth miloedd o redwyr i gymryd rhan yn ail Hanner Marathon Caerdydd i gael ei gynnal yn ystod 2022. Rhedon nhw 13.1 milltir o amgylch y strydoedd gan edmygu rhai o dirnodau mwyaf eiconig y ddinas. Ym Milltir 8, cafodd ein rhedwyr eu cyfarch gan ein Gorsaf Codi Hwyliau a\u2019u hannog gan ein cefnogwyr a Dylan y Ddraig."}, {"text_idx": "#000009", "text": "Yn anffodus, ar 19 Chwefror 2022, bu farw Reesh. Dydw i erioed wedi teimlo colled o\u2019r fath. Cefais fy ysbrydoli gan ei hagwedd \u2018dweud ie i bopeth\u2019 a chefais fy ysgogi gan yr atgof o ba mor fyr yw bywyd, felly cofrestrais ar gyfer yr Hanner Marathon gyda #Ti\u0302mCardiff i godi arian ar gyfer ymchwil canser. Rydw i wedi cael fy syfrdanu gan haelioni\u2019r rhai sydd wedi rhoi yn barod. Mae\u2019n fy ysgogi ymhellach ar y dyddiau hynny pan nad oes awydd gen i fynd i redeg."}, {"text_idx": "#000012", "text": "Yn anffodus bu farw fy nhad yn 2007 o ganlyniad i iselder pan oeddwn yn 14. Yn ystod y blynyddoedd diwethaf, rydw i wedi ceisio codi arian i gefnogi elusennau a sefydliadau iechyd meddwl. Gan fy mod yn gynfyfyriwr i Brifysgol Caerdydd, ces i\u2019r ebost am yr Hanner Marathon a sylwais y gallwn godi arian tuag at ymchwil iechyd meddwl. Felly roedd yn gwneud synnwyr i mi gofrestru a chefnogi fy hen brifysgol eleni! Rwy\u2019n mwynhau bwrlwm ac awyrgylch y diwrnod."}, {"text_idx": "#000013", "text": "Cefnogwch ymdrech codi arian Gethin."}, {"text_idx": "#000015", "text": "Cefais yr anrhydedd o fod yn rheolwr llinell Kevin am flynyddoedd lawer. \u201cHeb amheuaeth, fe oedd y person mwyaf hynaws i mi gwrdd ag ef erioed. Fel minnau, roedd yn dwlu ar be\u0302l-droed yr Adar Gleision a Chymru, ac roedd hefyd yn rhedwr ymroddedig a medrus. Roedd yn hoff iawn o Hanner Marathon Caerdydd ac fe oedd wedi fy mherswadio i gymryd rhan am y tro cyntaf yn 2016. Roedd yn aelod angerddol o #TeamCardiff a chododd fwy na \u00a3600 ar gyfer ymchwil Prifysgol Caerdydd yn ras 2018. Cyn i ni ei golli, addewais y byddwn i\u2019n rhedeg yn y ras unwaith eto \u2013 bellach mae\u2019n bryd i mi gadw at fy addewid."}, {"text_idx": "#000016", "text": "Cefnogi ymdrech codi arian Chris."}, {"text_idx": "#000017", "text": "Gallwch helpu #TeamCardiff i gyrraedd eu targed codi arian a chodi \u00a325,000 i gefnogi ymchwil canser Prifysgol Caerdydd, ac ymchwil niwrowyddoniaeth ac iechyd meddwl. Drwy gefnogi\u2019r genhedlaeth nesaf o ymchwilwyr, gallwch helpu i gyflymu darganfyddiadau sy\u2019n newid bywydau er mwyn gwella atal, diagnosis a thriniaeth i bobl sy\u2019n byw gydag ystod eang o gyflyrau."}, {"text_idx": "#000018", "text": "Cefnogwch ymdrech codi arian #TeamCardiff gyda rhodd"}]